Document ID: /roh_data/filtered/fineweb-2-filterrobots_roh.jsonl.gz/43414

Durant ils mais mars ed avrigl ha la populaziun svizra duvrà 5 respectiv 12% damain electricitad ch'avant in onn, communitgescha l'Uffizi federal d'energia sin twitter.
L'avrigl haja la populaziun consumà 4'300 uras gigawatt electricitad. Ils 16 da mars aveva il Cussegl federal ordinà la situaziun extraordinaria e decidì il lockdown. Ustarias, stizuns e scolas èn vegnidas serradas, il traffic public è vegnì restrenschì.
Duvrà dapli electricitad a chasa
Las persunas sajan stadas a chasa ed hajan duvrà là dapli energia. Tenor ils spezialists hajan ins quintà cun questa reducziun. Per il matg 2020 vegn quintà cun ina reducziun medem auta. Cunquai ch'igl è vegnì duvrà damain electricitad han ins era produci pli pauca energia.